AARHUS: Arkitektur er som så meget andet smag og behag. Og hvis der er et folkefærd, der har stærke holdninger til tingene i deres by, så er det århusianerne.

I starten af året fandt vi frem til byens smukkeste bygninger. En afstemning, der suverænt blev vundet af Toldboden, men nu er tiden kommet til at finde ud af, hvilke bygninger der mindst falder i århusianernes smag.

Efter snakke på redaktionen, samtaler med arkitekter og via en meningsmåling i Facebook-gruppen Gamle Århus har vi fundet frem til 21 kandidater til den tvivlsomme pris, som byens største øjebæ.

Der vil være bygninger som både figurerer, endda højt, på listen over de smukkeste bygninger, som også er blevet udvalgt til at være med på denne liste, hvilket bare understreger, at holdningerne er mange og stærke i Aarhus.

Man kan stemme på tre af kandidaterne, men kun stemme én gang i alt. Vinderen er den, som I har givet flest stemmer, når afstemningen lukker 11. marts.



Hvis du ser artiklen på mobilen, kan du ryge ned i bunden af artiklen, når du har stemt. Vil du se resultatet, skal du derfor scrolle op igen.